**Orangeu na bezpečnom internete záleží:**

**Vďaka službe Online ochrana zablokoval už viac ako 750-tisíc nebezpečných stránok. Svojich zákazníkov nielen chráni, ale aj vzdeláva, môžu byť bez nástrah online**

**Bratislava, 7. február 2023 – Nielen na hrozby v online priestore, ale aj na ich možné riešenia Orange pravidelne upozorňuje svojich zákazníkov. S jedinečnou službou Online ochrana dokáže zaistiť bezpečnosť zákazníkov v online prostredí a zablokovať škodlivý obsah ešte predtým, ako by sa mohol dostať do ich zariadení. Zároveň, vďaka publikácii Bez nástrah online a rovnomennej špecializovanej webstránke** [**www.beznastrah.online**](http://www.beznastrah.online) **ponúka dospelým množstvo informácií o rizikách, ktorým deti a mladí ľudia v online svete čelia a tiež rád a odporúčaní odborníkov, ako im predchádzať. Práve knižnú publikáciu Bez nástrah online si pri príležitosti Dňa pre bezpečnejší internet Orange pripravil ako darček pre všetkých zákazníkov, ktorí si zajtra 8.2. 2023 aktivujú akýkoľvek pevný internet. Okrem toho všetkých zákazníkov s hlasovým paušálom, ktorí počas februára prídu na ktorékoľvek predajné miesto Orangeu, odmení aj balíkom 5 GB dát na mesiac zadarmo, aby si bezpečný internet mohli užiť naplno.**

„Bezpečnosť našich zákazníkov v online prostredí je pre nás prioritou, a to nielen počas medzinárodného Dňa pre bezpečnejší internet, ale dlhodobo. Pred rokom sme v rámci nového portfólia služieb ako prvý operátor na Slovensku predstavili vlastné riešenie kybernetickej bezpečnosti pre všetky koncové zariadenia v našej sieti. Ide o službu Online ochrana, ktorá ako súčasť Go Safe paušálov dokáže zablokovať škodlivý obsah ešte predtým, ako by sa mohol dostať do smartfónu či iného zariadenia zákazníka. Za prvý rok sme vďaka nej ochránili zákazníkov už pred trištvrte miliónom najrôznejších hrozieb. Tie prichádzali hlavne z prostredia sociálnych sietí – išlo prevažne o tzv. phishing, teda pokusy o získanie citlivých údajov a ich následné zneužitie. Zákazníkov sme pred nimi dokázali efektívne ochrániť aj bez toho, aby si sami do telefónu či iného zariadenia museli čokoľvek inštalovať. Som veľmi rád, že aj vďaka tomu sa v našej sieti môžu cítiť bezpečne,“ povedal Martin Hromkovič, senior manažér B2C marketingu spoločnosti Orange Slovensko.

**Aby boli zákazníci bez nástrah online**

Okrem poskytovania technologických riešení je pre Orange kľúčová osveta, verejnosť a svojich zákazníkov vedie k bezpečnému a zodpovednému používaniu digitálnych médií. Príkladom je špecializovaný portál [Beznástrah.online](https://www.beznastrah.online/), ktorý nielen pre rodičov prináša užitočné informácie o online svete, pomenúva riziká, ktorým v ňom deti a mladí ľudia čelia, ako napríklad kyberšikana, závislosť od internetu, nevhodný obsah, online predátori, a pod. Zároveň ponúka rady a odporúčania odborníkov, ako týmto rizikám predchádzať a riešiť vzniknuté problémy s nimi spojené. Na stránke je dostupná online poradňa, kde môžu rodičia adresovať konkrétne problémy a otázky psychológom. Odbornú online poradňu Orange prevádzkuje s Občiansky združením IPčko. Ďalším konkrétnym nástrojom pomoci je rovnomenná publikácia Bez nástrah online – Sprievodca bezpečným internetom pre rodičov. Publikáciu vydal Orange, jej autormi sú odborníci z organizácie IPčko, Marek Madro a Zuzana Juráneková. Orange túto knihu daruje každému zákazníkovi, ktorý si 8. februára v ktorejkoľvek z predajní operátora aktivuje niektorú zo služieb pevného pripojenia do internetu.

„Ak sa internet a technológie využívajú správne, internet môže byť informačným zdrojom a bezpečným miestom s pozitívnym vplyvom na život, vzťahy, vzdelávanie a rozvoj každého človeka. Aby sa takým miestom stal naozaj pre všetkých, je treba o jeho špecifikách a rizikách hovoriť. Práve preto sme sa v Deň pre bezpečnejší internet rozhodli priniesť do predajní našu príručku Bez nástrah online a darovať ju zákazníkom. Veríme, že bude pre nich užitočným a spoľahlivým sprievodcom v online svete, a že sa aj vďaka nej oni aj ich deti budú môcť na internete cítiť bezpečnejšie,“ povedala Andrea Ungvölgyi, CSR expertka spoločnosti Orange Slovensko.

**5 GB dát ako darček**

Orange chce, aby sa zákazníci v online prostredí cítili nielen bezpečne, ale aby si mohli internet vychutnať naozaj naplno. Aj preto v priebehu februára každý zákazník s hlasovým paušálom, ktorý navštívi ktorékoľvek predajné miesto Orangeu, dostane darček v podobe bezplatného balíka dát v objeme 5GB na 1 mesiac zadarmo. Bonusové dáta budú zákazníkom s paušálmi Go Safe, Go Data Safe a Go Biznis paušály aktivované na predajnom mieste a budú platiť od nasledujúceho fakturačného obdobia.

O skupine Orange

Orange je jedným z vedúcich svetových telekomunikačných operátorov so 136 500 zamestnancami na celom svete. V roku 2021 dosiahla skupina výnosy na úrovni 42,5 miliárd eur. K 30. septembru 2022 evidovala vyše 286 miliónov zákazníkov v 26 krajinách sveta, z čoho 240 miliónov tvoria zákazníci mobilných služieb a 24 miliónov užívatelia pevného širokopásmového internetu. Firemné komunikačné riešenia a služby ponúka skupina pod názvom Orange Business Services a s touto značkou patrí medzi svetových lídrov v poskytovaní telekomunikačných služieb nadnárodným spoločnostiam. Orange je spoločnosť obchodovaná na burzách Euronext Paris Eurolist (ORA) a v New Yorku (ORAN). Ďalšie informácie o skupine Orange nájdete aj na stránkach [www.orange.com](http://www.orange.com/), [www.orange-business.com](http://www.orange-business.com/) alebo nás sledujte cez Twitter na @orangegrouppr.

O spoločnosti Orange Slovensko

Orange je lídrom v poskytovaní komplexných telekomunikačných služieb a najväčším mobilným operátorom na Slovensku. Sústredí sa na poskytovanie komplexných digitálnych služieb pre domácnosti a podnikateľov, ktoré zákazníkom uľahčujú život a zároveň ich motivuje k ich zodpovednému využívaniu. K 30.9. 2022 Orange evidoval 2,457 mil. zákazníkov v mobilnej sieti, 318 000 zákazníkov pevného internetu a 190 tisíc digitálnej televízie. Mobilné služby poskytuje prostredníctvom 2G siete, ktorá pokrýva 99,8 % populácie, prostredníctvom 3G siete s maximálnou rýchlosťou 42 Mbit/s, 4G siete s rýchlosťami do 680 Mbit/s s dostupnosťou pre 99,1 % populácie Slovenska a už aj 5G siete s maximálnou teoretickou rýchlosťou do 1 300 Mbit/s. Fixný internet od Orangeu, či už prostredníctvom optickej siete, DSL alebo fixného LTE, je najdostupnejší internet na Slovensku, prístup k nemu má už takmer 1,8 milióna domácností, pričom optická sieť od Orangeu je dostupná v 70 mestách na Slovensku a využívať ju môže viac než 570-tisíc domácností.

Orange Slovensko získal ocenenie TOP zamestnávateľ v kategóriách „Slovensko, Europe a Global“ za rok 2021. Nadácia Orange je podľa prieskumov verejnosti najdôveryhodnejšou firemnou nadáciou na Slovensku

Orange Slovensko získal ocenenie TOP zamestnávateľ v kategóriách „Slovensko, Europe a Global“ za rok 2021. Nadácia Orange je podľa prieskumov verejnosti najdôveryhodnejšou firemnou nadáciou na Slovensku

Majiteľom 100 % akcií spoločnosti Orange Slovensko je skupina Orange. Informácie o spoločnosti Orange Slovensko sa nachádzajú na stránke [www.orange.sk](http://www.orange.sk), [www.facebook.com/OrangeSlovensko](http://www.facebook.com/OrangeSlovensko); [www.linkedin.com/company/orangeslovensko/](https://www.linkedin.com/company/orangeslovensko/) alebo nás môžete sledovať cez Twitter na @orange\_sk a Instagram na [www.instagram.com/orange\_svk](http://www.instagram.com/orange_svk).

Ďalšie informácie:

Alexandra Piskunová

Senior špecialista korporátnej komunikácie

tel. +421 905 014 899
e-mail: alexandra.piskunova@orange.com